tomron87/hebrew-wikipedia-sentences-corpus huggingface dataset:
כאשר תוכנית נטענת לזיכרון לשם הרצה, המערכת יוצרת עבורה את טבלת ה-PSP ומעדכנת בה את השדות השונים.
התוכנית עצמה נטענת לזיכרון מיד לאחר הטבלה.
בקובץ COM מקטע ה-PSP הוא מקטע הבסיס של התוכנית וטבלת ה-PSP נטענת בתחילתו, כך שהתוכנית עצמה נטענת תמיד בהיסט של 100h בתים.
כתובת מקטע ה-PSP של תוכנית משמשת כמזהה ייחודי שלה (Process ID) עבור מערכת ההפעלה בפעולות של ניהול משאבים (זיכרון וקבצים).
הנתונים השמורים ב-PSP משמשים בעיקר את מערכת ההפעלה.
השימוש הנפוץ ביותר בתוכנה הוא קבלת הפרמטרים שבשורת הפקודה.
Projects in the Jungle ("פרויקטים בג'ונגל") הוא אלבום האולפן השני של להקת המטאל האמריקאית פנטרה.
האלבום יצא לאור בשנת 1984 תחת חברת התקליטים העצמאית מטאל מג'יק, אשר שייכת לג'רי אבוט, אביהם של חברי הלהקה ויני פול ודיימבאג דארל, מפיק וכותב שירים בסגנון קאנטרי, אשר תפקד גם כאמרגן הלהקה וגם כמפיק האלבומים העצמאיים שלה, תחת השם "The Elder"/"The Eldn" ("הבכיר"/"המבוגר").
אלבומה השני של פנטרה ממשיך את סגנון הגלאם מטאל/הארד רוק אותו התחילו לעשות באלבומם הראשון, אך ניתן לראות בבהירות מאפיינים של רוק ומטאל כבדים ומלודים יותר אשר נכנסים אל השירים.
לצד מספר שירים אשר בהם ניתן למצוא מאפיינים מסגנון הפופ כגון "Takin' My Life", קיימים שירים כגון שיר הנושא של האלבום והשיר "Heavy Metal Rules" משתמשים באלמנטים הקיימים בסגנון ההבי מטאל.
כמו כן, השיר "Blue Light Turnin' Red" - כולו כשיר המפורסם "Eruption" של להקת הרוק ואן היילן - הוא סולו ארוך, ללא מילים או מבנה השיר בסיסי הקיים בסגנון המוזיקה מסוג זה.
טיעון זה רק מחזק ומאשש את הדעה הרווחת, אשר גורסת כי הכיוון הסגנון הכללי אליו מתקדם האלבום הוא מלודי יותר וכבד יותר מקודמו.
סולן הלהקה - אשר נכתב בקרדיטים של האלבום הקודם כ"טרי גלייז"(Terry Glaze) - שונה, ומהאלבום הנוכחי והלאה הוא צוין בקרדיטים כטרנס לי.
קליפ ראשון יוצא ללהקה, לשיר "All Over Tonight".
Profit הייתה סדרת טלוויזיה אמריקאית שהופקה בשנת 1996 על ידי רשת פוקס.
הסדרה נוצרה על ידי דייוויד גרינוולט וג'ון מקנמארה וסיפרה את סיפורו של ג'ים פרופיט (אדריאן פסדר).
שם הסדרה, פרופיט, (באנגלית, רווח) הוא משחק מילים על שם הדמות הראשית בסדרה, והכוח המניע את מרבית אירועיה.
נחשבה על ידי רבים כמקדימה את זמנה, סימנה את מעבר הטלוויזיה לכיוונים אפלים ובוגרים יותר מבעבר, כפי שניתן לראות בסדרות מודרניות יותר כדוגמת הסופרנוס, דקסטר, אוז וניפ/טאק.
עם זאת, בזמן יציאתה התקשה הקהל להסתגל לתכניה, ולחוסר המוסר של הדמות הראשית שלה.
כתוצאה מכך, בוטלה הסדרה לאחר עונה אחת בלבד (ושמונה פרקים).
בפברואר 2008 שודרו מחדש פרקי הסדרה בערוץ Chiller האמריקאי, ולאחר מכן, באוקטובר 2010 גם בערוץ CBS Action.
ג'ים פרופיט הוא סגן הנשיא החדש של מחלקת הרכש של התאגיד הבינלאומי Gracen & Gracen (בקיצור, G&G), לאחר שסגן הנשיא הקודם מצא את מותו בעקבות התקף לב.
החברה אליה הצטרף פועלת לעיתים מזומנות באופן לא אתי, אך זה אינו מטריד את פרופיט, אשר אינו בוחל בעצמו בסחיטה, שוחד, חטיפה ואף רצח מזדמנים על מנת לקדם את עסקיו, והוא מתמזג לעולם התאגידי בקלות מפתיעה.
בתחילת וסיום כל פרק, נהג פרופיט לשבור את הקיר הרביעי, ולפנות אל הצופים עם לקח יומי סוציופתי אחר, כדוגמת "הקו אותו מרבית האנשים טוענים שלעולם לא יחצו, הוא בדרך כלל מעשה שעשו כבר בעבר כאשר האמינו שאיש אינו רואה"
הסדרה הייתה מועמדת לפרס ארטיוס, לקטגוריה "הליהוק הטוב ביותר לפיילוט טלוויזיוני", אך לא זכתה בו.
נולד כג'יימס סטקאווסקי, הדמות הראשית בסדרה.
ג'ים מוצג כפסיכופת, ונראה שאינו דואג או חש חמלה לאיש מסובביו, פרט לאימו החורגת בובי, איתה הוא מקיים גם גילוי עריות.
לאורך הסדרה הוא מובל בידי שאפתנותו, המובילה אותו למעלה, תוך כדי רמיסת כל אדם העומד בדרכו לצמרת.
לאורך הסדרה עברו מתבהר, ומתגלה שהמקור לאופיו האכזרי וחסר העכבות ככל הנראה בהתעללות אשר חווה בילדותו.
פרופיט בעל יכולות אישיות גבוהות מאוד, אותן הוא מנצל על מנת להטות את הסובבים אותו לטובתו, ויודע לרוב לצפות באופן מדויק את התנהגותם של האנשים בהם הוא משחק.
לפני תחילת הסדרה, עסק בביקורת חשבונות, ובפרק הראשון לסדרה קודם לסגן הזוטר לראש מחלקת הרכש של החברה, לאחר שבעל המשרה הקודם מת מהתקף לב.
קיימה רומן עם ראש מחלקת הרכש הקודם, ג'ק וולטרס, עד שהופלל על ידי פרופיט, ונאסר.
לכל אורך הסדרה, היא מנסה להוכיח את טענותיה ביחס לפרופיט, ולהביא לפיטוריו או למאסרו.
אהבתה לוולטרס היא הכוח המניע אותה להמשיך ולהאבק בפרופיט.
כמו פרופיט, סבלה מילדות קשה, אשר משפיעה על התנהלותה גם בבגרותה.
צ'ארלס "צ'אז" גרייסן (קית' שרבייקה)
עם מאסרו של וולטרס, הופך לבוס של פרופיט, ומוסר בידיו משימות עדינות, מתוך אמונה שישיג את התוצאות הרצויות באופן הטוב ביותר, גם אם לא ישתמש בהכרח באמצעים כשרים לשם כך.
הבוס הראשון של פרופיט, וראש מחלקת הרכש.
פרופיט מנסה להביא לפיטוריו בתחילת הסדרה, ולאחר שוולטרס מגלה זאת ומנסה להתנקם בו, הוא מוצא את עצמו מופלל ברצח ונכנס לכלא ל-30 שנים.
קיים רומן עם ג'ואן מלצר, האחראית על האבטחה של התאגיד.
אימו החורגת, ומאהבתו של פרופיט.
נדמה שהיא האישה היחידה החשובה לפרופיט מלבדו עצמו.
בדומה לבנה, גם היא מניפולטיבית ונצלנית, ולאחר מות אביו של פרופיט, היא מחפשת לעצמה בן זוג - ומוצאת לעצמה אחד בצ'אז.
כמו בנה, גם בובי לא בוחלת באמצעים לא כשרים על מנת להשיג את מטרותיה, ופרופיט מסייע לה תמיד להשיג את מבוקשה.
היא סוחטת את פרופיט על מנת שיממן עבורה חיי מותרות, ויעזור לה במזימותיה (באמצעות איום בהסגרתו למשטרה על רצח אביו, ופשעים נוספים), אך נדמה שהוא באמת אוהב אותה, והיה עוזר לה כך או כך.
בובי היא אלכוהוליסטית, צורכת סמים, ופרוצה לשעבר, אשר יצאה מחיים אלה בעזרתו של בנה.
פיט ונורה גרייסן (ג'ק גלטני ואליסון הוזאק)
פיט הוא אחיו הצעיר של צ'אז, וסגנו הבכיר של ראש מחלקת הרכש של G&G.
אלכוהוליסט בגמילה וחסר יכולת, אשר קיבל את תפקידו רק בשל היותו בן למשפחת גרייסן.
אשתו נורה אוהבת אותו, אבל לא מרגישה סיפוק מהקשר ביניהם, ומאוכזבת מהיותו אלכוהוליסט, אימפוטנט ובן זוג גרוע.
פרופיט מנצל את ההזדמנות, ומפתה אותה לצרכיו שלו.
בתחילה, נסחטת על ידי פרופיט, ומסייעת לו כנגד רצונה, אך מאוחר יותר הופכת לעוזרת האישית שלו, ואף לוקחת חלק פעיל בחלק ממזימותיו.
פרופיט שולט בה במגוון אמצעים - בין אם באמצעות סחיטה (חשיפת הפשעים שביצעה לפי הוראתו) והן על ידי תשלום חשבונות האשפוז של אימה החולה, אך נראה שעם הזמן היא מפתחת כלפיו נאמנות אמיתית, ולא רק מתוך חשש לעצמה.
עם הידרדרותה של קונר, נראה שפרופיט מתקרב אליה, ומציין לחיוב את השינוי שנעשה באישיותה ובתפיסתה המוסרית תחתיו.
פרופיט אף מציין בפני הצופים שהוא רואה לה עתיד במשרות בכירות יותר ב-G&G.
גייל היא הדמות היחידה בסדרה אשר פרופיט בטח בה מספיק על מנת לשתף אותה בחוויות הילדות הקשות שלו.
עורך דין תאגידי המצטרף לחברה באמצע העונה הראשונה.
נדמה שהוא שאפתן ומתוחכם לא פחות מפרופיט, אבל בעל עכבות רבים יותר.
נדמה שהוא מסוגל לחוש חמלה, בשונה מפרופיט.
לאורך הסדרה, השניים מוצאים את עצמם משני צידי המתרס מספר פעמים, וסייקס מתברר כיריב ראוי לפרופיט.
רק ארבעת פרקי הסדרה הראשונים שודרו בארצות הברית על ידי רשת FOX בשנת 1996 עד להפסקת שידור הסדרה.
ארבעת הפרקים הנותרים שודרו רק שש שנים מאוחר יותר, בידי רשת Trio.
הסדרה שודרה בשלמותה ב-1996 בערוץ הבריטי Sky 2, ומאוחר יותר ב-BBC.
פרקמועד שידורכותב/יםתקציר01"Pilot" (parts 1 and 2)8 באפריל 1996 (Fox)ג'ון מקנמארה ודייוויד גרינוולטג'ים פרופיט מצטרף לתאגיד העל Gracen & Gracen (בקיצור, G&G) מיד עם פריצת סקנדל ביחס לאוכל תינוקות הנמכר על ידיו.
(כתוצאה מדליפה לעיתונות שיזם פרופיט)02"Hero"15 באפריל 1996 (Fox)דייוויד גרינוולטאחראית האבטחה של G&G, ג'ואן מלצר, וג'ק וולטרס (הבוס של פרופיט) חוקרים את עברו של פרופיט, ומופתעים ממה שהם מוצאים.
פרופיט מנסה להשפיע על התנהלותה של ג'ואן על ידי סחיטת הפסיכיאטר שלה.05"Cupid"6 בדצמבר 2002 (Trio)ג'ון שירליG&G מעוניינים לרכוש חברה הנמצאת בבעלות משותפת של שני בני זוג פרודים, אך הבעל מסרב לאשר את המכירה אם אשתו לא תחזור אליו.
צ'אז מטיל על פרופיט לדאוג שהמכירה תתבצע כמתוכנן.
בובי שמה לעצמה את צ'אז כמטרה.06"Chinese Box"7 בדצמבר 2002 (Trio)ו.
סקוט מאיירעל מנת להימנע מחקירה פדרלית, על פרופיט לנתק את קשריה של G&G עם חברה סינית שנקנתה לאחרונה על ידי התאגיד, על ידי השגת מכשיר לפיצוח הצפנה שפותח על ידי מדען לשעבר ב-G&G.
המשימה מתבררת כמורכבת, מאחר שגייל הביאה לפיטוריו מהחברה בשל הטרדה מינית.07"Security"8 בדצמבר 2002 (Trio)ג'ון מקנמארהפרופיט מנהל רומן עם החברה החדשה למחלקת האבטחה של G&G, קלי האנט.
עם זאת, מתברר שהאנט היא למעשה כתבת במסווה, המחפשת חומר לכתבה נגד G&G.08"Forgiveness"9 בדצמבר 2002 (Trio)דייוויד גרינוולטסוד מעברה של נורה עשוי לשמש למניעת השתלטות עוינת על G&G.
ג'ואן וסייקס מתקרבים לאמת ביחס לג'ים פרופיט.
בובי עוברת חוויית סף מוות, אשר גורמת לה להבין מה היא רוצה מחייה.
עם יציאת הסדרה, הביקורות היו אוהדות, אך הרייטינג שלה לא היה גבוה בהתאם, והסדרה הגיעה למקום ה-138 מבין 160 סדרות בשנת 1996.
דווח כי צופים רבים פנו ל-Fox בתלונה על פעולותיו הבלתי מוסריות של גיבור הסדרה, ואף כינו אותו "שטן בחליפה".
דעות אלה היו בולטות במיוחד באזורים השייכים לחגורת התנ"ך בארצות הברית.
אנשי עסקים התלוננו גם הם, וטענו כי פרופיט מציג את עולם העסקים באופן שלילי מאוד, ולא הולם.
שמועות סיפרו שמקים הרשת רופרט מרדוק התנגד לאופן הצגת עולם העסקים האמריקאי, אם כי פסדאר טען כי מדובר באחת מהסדרות החביבות עליו.
נטען גם כי אהרון ספלינג, מפיק הסדרה מלרוז פלייס, אשר שודרה בחריץ השידור הקודם לפרופיט, חשש שהצלחת הסדרה תיפגע, והפעיל לחצים על מנת לבטל את הסדרה.
ידוע גם כי ארבע שנים לפני כן, פנה ספלינג לפסדאר בבקשה שיצטרף למלרוז פלייס, אך האחרון סירב אפילו לפגוש אותו.
בסופו של דבר, שידור הסדרה הופסק לאחר ארבעה פרקיה הראשונים בלבד, וארבעת פרקיה האחרונים שודרו לראשונה רק שש שנים מאוחר יותר, בשנת 2002, על ידי רשת שידור אחרת.
הסדרה הופצה ל-DVD לראשונה ב-9 באוגוסט 2005 עבור אזור 1. נוסף על שמונה פרקי הסדרה, הכיל ה-DVD ראיונות עם צוות ההפקה, וחלק משחקני הסדרה.
כמו כן, נוסף פסקול הכולל הערות של היוצרים והשחקן הראשי לפרק הפיילוט, ושלושה פרקים נוספים.
נכון לאפריל 2011, DVD זה אינו משווק יותר.
ב-20 באוקטובר 2005 יצאה גרסה נוספת ל-DVD עבור אזור 2, אשר נוסף על תוכני ה-DVD הראשון, הכילה כתוביות ודיבוב צרפתיים לכל פרקי הסדרה, וקטע בן 23 דקות שהופק על ידי הטלוויזיה הצרפתית ב-1999, ומציין את ההצלחה יוצאת הדופן לה זכתה הסדרה בצרפת.
(הרבה מעבר להצלחתה בארצות הברית) כמו כן, צורפו ל-DVD שבע דקות של חומר פרסומי של חברת Fox עבור הסדרה, כמו גם קטע בן 30 שניות המציג את ג'ים פרופיט מוחץ עכביש על ספסל בפארק, ומכנה אותו "חובבן".
ב-DVD שיצא לסדרה, סיפרו שני היוצרים על קווי העלילה שייעדו לעונה השנייה של הסדרה.
(אשר לא הופקה מעולם) קווים אלה כללו בין השאר:
ג'ואן מלצר הייתה צפויה למות בתחילת העונה השנייה בעודה באירלנד, בשל פיגוע שבוצע על ידי ה-IRA.
מאוחר יותר היה מתברר שהפיגוע בוצע אמנם על ידם, אבל לפי הנחייתו של פרופיט.
יתברר שג'ים גנב את זהותו של אדם אחר בשם ג'ים פרופיט, אשר היה בקומה לאחר שהוטבע על ידי סטאקווסקי.
בהמשך, הוא צפוי לבקר אותו ולסיים את העבודה.
צ'אז חווה התקף לב בעקבות רעל שהוחדר למי השתייה שלו על ידי פרופיט.
פרופיט משכנע אותו שאביו (יו"ר דירקטוריון החברה) מנסה להרעיל אותו.
פרופיט מביא למותו של אביהם של צ'אז ופיט, על מנת לסייע לשני האחים להיזקק זה לזה, ולהשלים, כמו גם להסיר מדרכו מכשול בדירקטוריון החברה.
בקו עלילה נוסף, פרופיט גורם לסנאטור להשתכר עד עילפון, ומשכנע אותו שביצע תאונת דרכים והרג מישהו בזמן שהיה מעולף.
קו עלילה נוסף, אשר עשוי להיות קשור הוא זה בו פיט גרייסן הופך לסנאטור.
כמו כן, בשנת 2001, דייוויד גרינוולט, אשר הפיק את באפי ציידת הערפדים ואת אנג'ל, היה מעוניין להביא את פרופיט להופעת אורח באחד הפרקים של אנג'ל, כעובד התאגיד Wolfram & Hart, אך בשל קשיים בתיאום לוחות זמנים, והשגת זכויות יוצרים על הדמות, הרעיון לא התממש.
ב-DVD שיצא לסדרה, מספרים היוצרים כי הרעיון לסדרה הגיע להם מצפייה בסרט ריצ'רד השלישי בכיכובו של איאן מקלן, אשר העביר את עלילת המחזה של שייקספיר לשנות השלושים.
כמו כן, מצוין שסיפור ילדותו של פרופיט המתואר בסדרה, מקורו בסיפור ילדותו של רוצח סדרתי אמיתי אשר גדל בקופסת קרטון, ורק טלוויזיה אירחה לו חברה.
סטיבן ג'יי קאנל מספר ששם הדמות הראשית, פרופיט, מקורו בדמות מל פרופיט, נבל שגולם על ידי קווין ספייסי בסדרת הטלוויזיה הוותיקה סוכן סמוי, אשר הופקה גם היא על ידי קאנל.
שתי הדמויות חלקו מעט מאוד קווי דמיון מלבד שמן.
Project Interchange הוא ארגון של הוועד היהודי-אמריקני שהוקם בשנת 1982 המקיים סמינרים חינוכיים בישראל למנהיגים ומעצבי דעת קהל מרחבי העולם.
מייסדת הארגון דבי ברגר, ביקרה בישראל בתחילת שנות השמונים מתוך רצון ללמוד על המזרח התיכון.
היא שמעה על קבוצת משלחת קטנה שהגיע לסמינר לימודי במכון ון ליר.
היא אימצה את הרעיון שהדרך הטובה ביותר להגיע אל הציבור הרחב הוא דרך מפגש עם דמויות מרכזיות.
עם חזרתה לארצות הברית הקימה את הארגון עם מספר תומכים.
בשנת 1992 לקח הוועד היהודי-אמריקני חסות על הארגון.
במהלך הסמינרים נפגשים עם דמויות ישראליות מרכזיות בתחומי הממשל, כלכלה וצבא, אקדמאים ומנהלי עמותות וארגונים ללא מטרות רווח, פגישה עם מנהיגים מקרב ערביי-ישראל ופלסטינים.
מתקיימים דיונים על חינוך, קליטת עליה, תוכניות רווחה, פיתוח כלכלי, חקיקה, זכויות אדם ותהליך השנים.
במהלך הסמינר מתקיימים סיורים למקומות בעלי חשיבות היסטורית, אסטרטגית ודתית.
מדי שנה מביא הארגון כ-300 משתתפים לישראל.
במהלך השנים הביא הפרויקט לישראל יותר מ-5,000 מנהיגים מכ-60 מדינות.
אורכם של הסמינרים הם בדרך כלל כשבוע.
Prospekt's March הוא מיני אלבום של להקת הרוק האלטרנטיבית הבריטית, קולדפליי.
האלבום הופץ בתחילה באירופה וביפן ב-21 בנובמבר 2008, ובשאר העולם הוא יצא בשבוע שלאחר מכן.
הוא כולל מספר רצועות שנותרו מן הפעילויות של קולדפליי לאלבום האולפן הרביעי שלה, Viva la Vida or Death and All His Friends.
עטיפת האלבום היא ציורו מקורי של הצייר אז'ן דלקרואה מהמאה ה-19, בשם קרב פואטייה.
גם עטיפת האלבום Viva la Vida or Death and All His Friends לקוחה מאחר מציוריו המפורסמים של דלקרואה, החירות מובילה את העם.
מהאלבום יצא סינגל אחד, Life in Technicolor II, שכשל מבחינה מסחרית והגיעה תחילה רק למקום ה-90 במצעד הסינגלים הבריטי, אך מאוחר יותר הגיע למקום ה-28 עם הפצתו כסינגל בשנת 2009. עקב אי הצלחת הסינגל הראשון, החליטה הלהקה שלא להפיץ את השיר Glass of Water כסינגל.
נכון לינואר 2010, האלבום מכר מעל 537,000 עותקים ברחבי העולם.
Project64 הוא אמולטור להרצת כותרים של קונסולת המשחקים Nintendo 64 על מערכת ההפעלה Microsoft Windows.
אמולטור זה הושק ב-26 במאי 2001 ובניגוד לאימולטורים רבים, מאפשר הרצה מיידית של משחקים ללא שימוש בקובצי ביוס.
קוד האמולטור משוחרר ברישיון חופשי וזמין להורדה באתר GitHub החל מאפריל 2015.
Procol Harum הוא אלבום הבכורה של להקת הרוק, פרוקול הארום הבריטית.
האלבום יצא ב-ספטמבר, 1967. הגרסה המקורית של דרם רקורדס כוללת את עטיפת האלבום של חברת Dickinson.
למרות שהאלבום הוקלט בטכניקת multitrack, האלבום יצא בבריטניה על מונו.
אך בארצות הברית, יצא על מונו וסטריאו.
למרות חיפושים נרחבים, את ההקלטות המקוריות של ה־multitrack לא מצאו ולכן תמהיל סטריאו מעשרת השירים המקוריים ייתכן שלעולם לא יהיה אפשרי.
כמה טייקים חלופיים, לעומת זאת, היו מעורבים בגרסת הסטריאו וזמין על גבי תקליטורים (CD).
כל השירים נכתבו על ידי פסנתרן הלהקה, גרי ברוקר (מוזיקה) והתמלילן קית' רייד (מילים) חוץ מהשיר "Repent Walpurgis" שנכתב על ידי קלידן הלהקה, מת'יו פישר.
האלבום בגרסתו האמריקאית כולל את הלהיט A Whiter Shade of Pale שעד היום, נחשב ללהיט הגדול ביותר של הלהקה ואחד השירים הגדולים במוזיקת הרוק בכלל.
המסומנים ב-* הם רצועות בונוס
דייוויד נייטס - גיטרת בס
גרי ברוקר - פסנתר, שירה
רי רוור - גיטרה ב"A Whiter Shade of Pale" (במקומו של טרוור)
ביל איידן - תופים ב"A Whiter Shade of Pale" (במקומו של וילסון)
Professor Satchafunkilus and the Musterion of Rock ("פרופסור סאצ'פאנקילוס ומסתורין הרוק") הוא אלבום האולפן השנים עשר של גיטריסט הרוק אינסטרומנטלי ג'ו סטריאני, שיצא לאור ב-13 באפריל 2004.
ג'ו סטריאני – גיטרה חשמלית, קלידים, פסנתר, עוגב, גיטרה בס (רצועות 1, 4, 7), שירה
ג'ון קניברטי – תוף מרים (רצועות 6–8)
ג'ף קמפיטלי – תופים, כלי הקשה (רצועות 2, 4, 9, 10), תופי בונגו, תוף מרים (רצועה 3), קאמפאנה
Project RnL (בעברית: פרויקט RnL) הוא הרכב רוק מתקדם ישראלי שהוקם על ידי צמד היוצרים אייל עמיר ורע לבנת ופועל מאז 2010. הפרויקט זכה להצלחה ברשת ולמליוני צפיות באתר יוטיוב.
ההרכב הוקם ב-2010, תחילה כפרויקט מוכוון רשת בו שני היוצרים אייל עמיר ורע לבנת אירחו מוזיקאים שונים.
ההרכב העלה לרשת סרטונים של קליפים לשירים מקוריים לצדגרסאות כיסוי אותם הם מכנים VideoSongs (שירי ווידאו) כלומר קטע מוזיקלי שבו האלמנט הוויזואלי המציג את אופן הנגינה, הוא חלק בלתי נפרד מהאלמנט הקולי.
הנגנים והכלים נבחרו בכל פעם בהתאם לעיבוד ספציפי, בשונה מהמבנה הסטנדרטי של להקה או הרכב.
בעיבודיהם משולבים סיגנונות רבים ביניהם רוק מתקדם, רוק אלטרנטיבי, פופ, אינדי, ג'אז, מטאל, ראפ, היפ-הופ, מוזיקה לטינית, מוזיקה אלקטרונית, א-קפלה ו-אופרה.
בזכות הצלחת הקליפ "Slim Shady" (עיבוד לשיר של הראפר אמינם) קיבל הצמד הזמנה מג'ורדן רודס, קלידן דרים ת'יאטר, להופיע איתו בארצות הברית.
רודס עצמו התארח בכמה שירים של ההרכב.
עם המעבר של אייל עמיר לניו-יורק בסוף 2012, הרכב היה בהפסקה.
בתקופה זו יצר אייל עמיר שירים עם מוזיקאים מקומיים ומוזיקאים ישראלים יורדים ביניהם זמרת הג'אז הישראלית תמי שפר והקלידן האוקראיני-אמריקאי רוסלן סירוטה זוכה פרס הגראמי.
טרם הנסיעה, אייל הקליט עבור שוגר זאזא את הסרטון הוויראלי - "The GAG Quartet-le Internet Medley", בו גם ניגן את תפקידי הקלידים.
הסרטון גרף למעלה מ-34 מיליון צפיות.
באותה תקופה רע לבנת היה פעיל בהרכבי הרוק מתקדם "אנקדוטה" ו-"דה מג'יסטר" ובהרכב הא-קפלה "2for6".
מאז 2013 ועם חזרתו של אייל עמיר לישראל ההרכב עובד במתכונת של להקה קבועה אשר מקיימת הופעות בישראל ובעולם.
בתחילת 2016 יצאה הלהקה לסיבוב הופעות בארצות הברית.
מאוחר יותר באותה שנה יצאה הלהקה לסיבוב הופעות אירופאי לצד הלהקה אוזריק טנטקלס.
אייל עמיר - קלידים, אייפד, קולות, לחנים, הפקה
רע לבנת - שירה, תמלילים
אור לוביאניקר - גיטרה בס, קולות
אלון תמיר - גיטרה, קולות
ג'ורדן רודס - קלידים, אייפד, קולות
ג'ק קונט (Pomplamoose) - קלידים, קולות
יניב שלו - גיטרה בס
אייל מזיג - גיטרה בס
יונתן מיימון - גיטרה בס
דני שניידרמן - גיטרה בס
שוגר זאזא (אור פז ותום טרגר) - קולות
פרוסס אקספלורר היא תוכנה חופשית, חלק מאוסף הכלים Sysinternals ומותאמת בעבור מערכות ההפעלה חלונות, מבית מיקרוסופט, היא אינה דורשת התקנה, מספקת אפשרויות זהות לכלי מנהל המשימות של חלונות ובנוסף מכילה בתוכה גם אוסף תוכנות לאיסוף מידע על תהליכים הפועלים במערכת המשתמש.
התוכנה הייתה מפוצלת לשתי תוכנות נפרדות HandleEx ו-DLLView, בשנת 2001 מוזגה לתוכנה אחת.
הגרסה העדכנית ביותר הניתנת להורדה, היא גרסה 16.21 שוחררה בתאריך 16 במאי 2017.
תצוגת התוכנה נפרסת על פני שני חלונות.
החלון העליון מציג רשימה של תהליכים הרצים כעת והחלון התחתון תלוי במצב בו נמצא התהליך.
התוכנה מאפשרת למשתמש לעקוב אחר תהליך ומציגה מידע מפורט ומדויק כגון:
הצגת הפקודות המריצות כל תוכנית.
עוקב אחר תהליכים ומציג בעיות שעשויות להתרחש.
תצוגה היררכית של תהליכים רצים.
הצגת שם חברה וסמל ליד כל תהליך.
הצגת פעילות המעבד, בשורת המשימות.
אימות נתונים עם אתר VirusTotal.
חיפוש אובייקט לפי שם או אירוע.
פרוסס מוניטור היא תוכנה חופשית, פותחה על ידי Sysinternals ומותאמת בעבור מערכות ההפעלה חלונות, מבית מיקרוסופט ואינה דורשת התקנה.
התוכנה עוקבת אחר שינויים שנעשים במערכת הקבצים ובעורך הרישום וכן באיתור באגים של מערכת ההפעלה.
פרוסס מוניטור הייתה מפוצלת לשתי תוכנות נפרדות FileMon ו-RegMon, שמוזגו לתוכנה אחת.
הגרסה העדכנית ביותר הניתנת להורדה, היא גרסה 3.31 שוחררה בתאריך 29 באוגוסט 2016.
התוכנה מאפשרת למשתמש לעקוב אחר שינויים במערכת הקבצים ועורך הרישום ומציגה מידע מפורט ומדויק כגון:
פרטי התהליך כולל נתיב, תמונות, שורת פקודה, משתמש ומזהה הפעלה.
תצוגה היררכית של תהליכים מפנים.
Processing היא ספריה גרפית וסביבת פיתוח משולבת בעלת קוד פתוח, אשר נבנתה בעיקר בשביל אמנות אלקטרונית, אמנות מדיה חדשה, וקהילות עיצוב ויזואלי עם המטרה ללמד אנשים ללא רקע בתכנות את העקרונות הבסיסיים בתכנות באופן גרפי.
Processing משתמשת בשפת התכנות העילית Java, בנוסף לכמה תוספות כגון מחלקות נוספות.
היא גם מספקת ממשק משתמש גרפי (GUI) על מנת לפשט את שלבי הקומפילציה ( הידור ) והריצה.
Processing וסביבת הפיתוח המשולבת שלה קדמו והיוו בסיס עבור פרויקטים מאוחרים יותר כגון Arduino ,Wiring ו-p5.js.
הפרויקט נוסד בשנת 2001 על ידי קייסי ריס ובן פריי, שהיו בעבר חלק מהקבוצה לאסתטיקה ומחשוב במעבדת המדיה של MIT.
בשנת 2012 הם ייסדו את ה-"Processing Foundation" ביחד עם דניאל שיפמן (Daniel Shiffman), אשר הצטרף בתור מנהל פרויקט שלישי.
ז'והנה חדוה הצטרפה לארגון בשנת 2014 בתור ה-Director of Advocacy.
במקור, כתובת האינטרנט של Processing הייתה proce55ing.net, משום שהדומיין processing היה תפוס.
לבסוף, ריס ופריי רכשו את הדומיין processing.org.
אף על פי שכתובת האינטרנט שונתה, processing עדיין משתמשת בשם p5 כקיצור.
Processing כוללת sketchbook, אלטרנטיבה מינימלית לסביבת פיתוח משולבת לארגון פרויקטים.
כל sketch הוא בעצם תת-מחלקה של מחלקת PApplet ב-Java (בעבר היה תת-מחלקה של מחלקת Applet המובנית ב-Java), אשר מממשת את רוב הפיצ'רים ב-Java.
בשנת 2005 ריס ופריי זכו בפרס "Golden Nica" מ-Ars אלקטרוניקה בקטגוריית Net Vision על עבודתם ב-Processing.
בן פריי זכה בפסטיבל העיצוב הארצי בשנת 2011 הניתן על ידי מוזיאון קופר יואיט לעיצוב בקטגוריה של "Interaction Design".
הרישיון של ספריות הקוד של Processing הוא הרישיון הציבורי הכללי המוקטן של גנו ולסביבת הפיתוח המשולבת (ה-Sketchbook) יש את הרישיון הציבורי הכללי של גנו.
Proofs from THE BOOK הוא ספר הוכחות מתמטיות מאת מרטין אייגנר וגונטר זיגלר .
הספר מוקדש למתמטיקאי פאול ארדש, שלעיתים קרובות התייחס ל"ספר" בו אלוהים שומר על ההוכחות האלגנטית ביותר לכל משפט מתמטי.
במהלך הרצאה בשנת 1985 אמר ארדש, "אינך צריך להאמין באלוהים, אבל אתה צריך להאמין בספר."
כשארדש ראה הוכחה מתמטית יפה במיוחד, הוא היה מכריז "האחת הזו היא מהספר!".
רעיון זה היה ההשראה מאחורי הספר Proofs from THE BOOK.
Proofs from THE BOOK מכיל 32 חלקים (45 במהדורה השישית משנת 2018), כל אחד מהם מוקדש למשפט אחד אך לעיתים קרובות מכיל הוכחות מרובות ותוצאות נלוות.
הוא משתרע על מגוון רחב של תחומים מתמטיים: תורת המספרים, גאומטריה, אנליזה מתמטית, קומבינטוריקה ותורת הגרפים.
ארדש עצמו העלה הצעות רבות לספר, אך נפטר לפני פרסומו.
הוא עבר שש מהדורות באנגלית ותורגם לפרסית, צרפתית, גרמנית, הונגרית, איטלקית, יפנית, סינית, פולנית, פורטוגזית, קוריאנית, טורקית, רוסית וספרדית.
בנובמבר 2017 הודיעה האגודה האמריקאית למתמטיקה על כך שפרס לירוי פ' סטיל יוענק לאייגנר וזיגלר מהאוניברסיטה החופשית של ברלין, בעבור הספר הזה.
שש הוכחות לאינסופיות של הראשוניים, ביניהן ההוכחות של אוילר ושל ארדש
הוכחה של ארדש להשערת ברטראן
הוכחה למשפט שני הריבועים של פרמה
שתי הוכחות למשפט ההדדיות הריבועית
הוכחה של המשפט הקטן של ודרברן הקובע כי כל חוג חילוק סופי הוא שדה
הוכחה לכך ש-e הוא אי-רציונלי
משפט סילבסטר-גליי ומשפט דה ברווין-ארדש
משפט החתונה, משפט שפרנר ומשפט ארדש-קו-רדו
חמש הוכחות של משפט טורן
גרף n-צביע של גרף קנזר .
"Promise This" (בעברית: "תבטיח את זה") הוא שיר שהוקלט על ידי הזמרת האנגלייה שריל קול, מתוך אלבום האולפן השני שלה, Messy Little Raindrops.
השיר יצא לאור ב-24 באוקטובר 2010, על ידי חברות התקליטים פולידור רקורדס ופסיניישן רקורדס, כסינגל המוביל מתוכו.
הזמרת-יוצרת אדל הקליטה אותו במסגרת לייב לאונג'.
"Promise This" הוא שיר דאנס-פופ קצבי שנכתב על ידי הפזמונאית האמריקאית פריסילה המילטון, המפיק המוזיקלי הבריטי ויין וילקינס, שהיה אחראי לסינגל הבכורה של קול "Fight for This Love" וכריסטופר ג'קסון.
הוא כתוב בסולם של סי מינור, עם בקצב של 151 פעימות בדקה.
טווח קולה של קול נע בין G3 ל-E♭5.
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9.7 מיליון השמעות.
הווידאו קליפ של השיר בוים על ידי סופי מולר עם כוראוגרפיה של פאטימה רובינסון.
הוא שודר לראשונה ב-21 בספטמבר 2010 בערוץ הטלוויזיה הבריטי ITV2. ראיין לאב מ-Digital Spy תיאר את נושא הקליפ כ"אפל" ו"מבריק".
הוא הועלה לערוץ היוטיוב הרשמי של קול ב-17 בספטמבר 2010.
אזורתאריך יציאהפורמטחברת תקליטיםמקורדנמרק24 באוקטובר 2010הורדה דיגיטלית (מיני-אלבום רמיקסים)יוניברסלאירלנדהממלכה המאוחדתפסיניישן25 באוקטובר 2010תקליטורמקסיקו24 בנובמבר 2010הורדה דיגיטליתיוניברסל
"Promises" (בעברית: "הבטחות") הוא סינגל של המוזיקאים הבריטים, קלווין האריס וסם סמית'.
השיר נכתב על ידי קלווין האריס, סם סמית' וג'סי רייז, והופק על ידי קלווין האריס.
הסינגל יצא, על ידי חברות התקליטים קולומביה רקורדס וסוני מיוזיק אנטרטיינמנט, ב-17 באוגוסט 2018. השיר מופיע באלבום האולפן השלישי של סם סמית', Love Goes.
נכון לדצמבר 2022, השיר הושמע למעלה מ-918 מיליון פעמים בספוטיפיי.
הווידאו קליפ הלירי של השיר, הועלה לערוץ היוטיוב של קלווין האריס ב-17 באוגוסט 2018. נכון לדצמבר 2022, הווידאו קליפ הלירי נצפה למעלה מ-285 מיליון פעמים.
הווידאו קליפ של השיר, בבימויה של אמיל נאוה, הועלה לערוץ היוטיוב של קלווין האריס ב-4 בספטמבר 2018. נכון לדצמבר 2022, הווידאו קליפ נצפה למעלה מ-215 מיליון פעמים.
קלווין האריס - הפקה, כתיבה, מהנדס מיקס ומהנדס הקלטה
סם סמית' - קולות וכתיבה
ג'סי רייז - קולות וכתיבה
מייק מארש - מהנדס מאסטרינג
אזורתוארמכירותאוסטרליה (ARIA)4× פלטינה280,000אוסטריה (IFPI Austria)פלטינה30,000בלגיה (BEA)פלטינה40,000ברזיל (Pro-Música Brasil)2× יהלום320,000קנדה (Music Canada)פלטינה80,000דנמרק (IFPI Danmark)פלטינה90,000צרפת (SNEP)יהלום333,333גרמניה (BVMI)זהב200,000איטליה (FIMI)2× פלטינה100,000מקסיקו (AMPROFON)יהלום300,000ניו זילנד (RMNZ)פלטינה30,000פולין (ZPAV)4× פלטינה80,000פורטוגל (AFP)2× פלטינה20,000ספרד (PROMUSICAE)פלטינה40,000הממלכה המאוחדת (BPI)3× פלטינה1,800,000ארצות הברית (RIAA)פלטינה1,000,000
אזורתאריךפורמטגרסהחברת תקליטיםהערותעולמי 17 באוגוסט 2018הורדת מוזיקה, הזרמת מוזיקהמקוריתקולומביה רקורדס, סוני מיוזיק אנטרטיינמנט הממלכה המאוחדתלהיט רדיו עכשוויקולומביה רקורדס ארצות הברית 21 באוגוסט 2018איטליה 31 באוגוסט 2018סוני מיוזיק אנטרטיינמנטעולמי 12 באוקטובר 2018 סינגל 12 אינץ'קולומביה רקורדס, סוני מיוזיק אנטרטיינמנט 19 באוקטובר 2018הורדת מוזיקה, הזרמת מוזיקה רמיקסים רמיקסים מורחב
"Promise" (בעברית: "הבטח") הוא סינגל שהוקלט על ידי להקת הפרוגרסיב מטאל האוסטרלית וויאג'ר.
הוא פורסם באופן עצמאי ב-21 בפברואר 2023. השיר ייצג את אוסטרליה באירוויזיון 2023, שהתקיים בליברפול שב.
ב-14 בנובמבר 2022 הכריזה רשות השידור האוסטרלית SBS כי הנציג לאירוויזיון 2023 יבחר באופן פנימי, ולא בקדם הארצי Eurovision – Australia Decides כפי שהיה נהוג מ-2019.
ב-21 בפברואר 2023 חשפה SBS את השיר ואת שם הנציגה שנבחרה, להקת וויאג'ר – הלהקה הראשונה שתייצג את אוסטרליה בתחרות הזמר של האירוויזיון.
וויאג'ר הגיע למקום השני בקדם האוסטרלי של 2022 עם "Dreamer".
אוסטרליה שובצה למחצית השנייה של חצי הגמר השני, שיתקיים ב-11 במאי 2023.
אוסטרליה שובצה כהופעה ה-16 והאחרונה בסדר, לאחר ליטא.
ב-11 במאי 2023 ביצעה הלהקה את "Promise" על בימת חצי הגמר השני של אירוויזיון 2023. עם הקראת התוצאות של שלב זה היא נמנתה בין האמנים שהעפילו לגמר.
אוסטרליה הופיעה כמדינה ה-15, לפני בלגיה ואחרי צ'כיה.
במופע הגמר, בתום הקראת הניקוד שהעניקו צוותי השופטים, דורג השיר במקום השישי, עם 130 נקודות.
בהצבעת הקהל הוא דורג במקום ה-20, עם 21 נקודות.
כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום התשיעי, כשבסך הכל זכה ב-151 נקודות.
"Promiscuous" הוא סינגל של נלי פורטדו בשיתוף פעולה עם טימבלנד, שיצא ב-25 באפריל 2006, בהוצאת חברות התקליטים גפן רקורדס ומוזלי מיוזיק גרופ.
השיר מופיע כסינגל שני באלבום האולפן השלישי של פורטדו, Loose.
השיר נכתב על ידי טימבלנד, דנג'ה, נלי פורטדו ו-Attitude, והופק על ידי טימבלנד ודנג'ה.
נכון לאוגוסט 2025, השיר הושמע למעלה מ-703 מיליון פעמים ביוטיוב, ולמעלה מ-1.6 מיליארד פעמים בספוטיפיי.
Prototype (בתרגום חופשי: אב-טיפוס) הוא משחק מחשב מסוגות פעולה ועולם פתוח המשוחק מנקודת מבט של גוף שלישי.
המשחק שוחרר בארצות הברית ב-6 ביוני 2009, באוסטרליה ב-10 ביוני 2009 ובאירופה ב-12 ביוני 2009.
המשחק מתרחש ברובע מנהטן בניו יורק שאזרחיה נגועים בווירוס בשם Blacklight שהתפשט ברובע.
הנגועים במחלה מתפתחים ליצורים מוטנטים בלתי נשלטים, בעלי רצון להרוג כל צורת חיים אחרת.
במרכז המשחק עומדת הדמות הראשית הנקראת אלכס מרסר, שגם הוא נדבק בנגיף, חסר כל זיכרון מעברו אך בעל יכולת לשנות צורה ובעל כוחות חזקים מאוד.
במקביל לעלילת המשחק, באפשרותו של השחקן לשוטט ברחבי מנהטן ולבצע משימות שונות, כמו השתלטות על מתקנים צבאיים או על קנים של יצורים נגועים בווירוס.
הפרוטוגניסט איתו השחקן משחק הוא ד"ר אלכסנדר ג'יי.
"אלכס" מרסר (בדיבובו של ברי פפר), אדם המסוגל לשנות את צורתו וסובל מאיבוד זיכרון הגורם לו לשכוח מי הוא וכיצד הוא קיבל את כוחותיו.
בזמן שהוא מנסה לגלות את זהותו ולעצור את התפשטות הווירוס "Blacklight" שמתפשט ברחבי מנהטן, אלכס נתקל בשתי קבוצות עיקריות: חיל הנחתים של ארצות הברית ויחידה צבאית בשם "Blackwatch" שמטרתה להילחם באיומים ביולוגיים.
בנוסף אליהם, אלכס מתעמת עם אנשים שנדבקו בווירוס וכן במפלצות שונות שהתפתחו ממנו.
האנטגוניסט הראשי במשחק הוא קצין ביחידה Blackwatch בשם רוברט קרוס (מדובב על ידי ג'ף פירס) שנשלח על ידי מפקדיו לחסל את אלכס.
השחקן בריאן בלום מדובב את אחד ממפקדי Blackwatch אליו אלכס מתחזה בנקודה מסוימת במשחק.
מדבבים נוספים במשחק כוללים את דייב פאנוי, דייב וויטנברג, דייוויד אנדריול, דייוויד לודג' ודיאן הסו.
אלכס מרסר מתעורר בחדר מתים שנמצא במרתף החברה "Gentek", חברת ביוטכנולוגיה שבסיסה ממוקם במנהטן, ניו יורק ומבריח את המדענים שניסו לנתח את גופו.
אלכס בורח ומבחין בחיילי צבא ארצות הברית טובחים למוות במדענים.
החיילים מוצאים את אלכס ויורים בו, אך אלכס שורד ומצליח לזנק מעבר לקיר ובורח מהם.
לאחר התקרית, אלכס מגלה שגופו מחזיק ביכולות על טבעיות כגון היכולת לשנות את ידיו למגוון כלי נשק קרים, חוזק ומהירות על טבעיים והיכולת "לספוג" בני אדם במטרה לקבל את זכרונם, כישוריהם והופעתם.
חסר כל זיכרון מחיו הקודמים, אלכס מחליט למצוא ולספוג את אלו הקשורים לקנוניה במטרה לגלות מי הוא באמת.
מאבקו של אלכס שם אותו כמטרה עבור צבא ארצות הברית ויחידה בשם Blackwatch שאחראית על מיגור הווירוס והמפלצות שיצר.
אלכס יוצר קשר עם אחותו דיינה, שעוזרת לו למצוא את האנשים האחראיים למצבו ומובילה אותו למעבדה של חברת Gentek.
במעבדה, אלכס פוגש אישה בשם אליזבת גרין הכלואה בבניין.
הווירוס (שידוע בשם Blacklight) נמצא בגופה של אליזבת והיא מצליחה לברוח מהבניין ומשחררת את הווירוס על תושבי מנהטן.
דיינה מובילה את אלכס אל אישה בשם קרן פרקר, שהייתה בת זוגו בעבר המסכימה לסייע לו במשימתו.
קרן מבקשת מאלכס להביא עבורה דוגמיות מהוירוס במטרה לעצור את ההתפשטות, אך מתגלה שהיא הובילה את אלכס למלכודת ואלכס נאלץ להתעמת עם מפקד Blackwatch בשם רוברט קרוס.
אלכס נלחם בקרוס וכמעט מנצח, אך קרוס מזכיר את המשפט "תחנת פן" (פנסילבניה), מה שמעורר באלכס פלשבק שמשאיר את אלכס מטושטש.
קרוס מנצל את הרגע ומזריק לאלכס טפיל שעלול להרוג אותו.
אלכס מצליח לברוח ומבקש את עזרתו של ד"ר בראדלי רג'ינלד, פתולוג שקשור לחברת Gentek.
רג'ינלד עוזר לאלכס להסיר מגופו את הטפיל וממיר אותו לנשק בעזרתו אלכס יכול להרוג את אליזבת גרין.
כשאלכס מנסה להשתמש בטפיל על גופה של גרין, גופה דוחה אותו והטפיל משתנה למפלצת בשם "הצייד העליון".
אלכס מנצח את הצייד העליון ולאחר מכן הורג את קרן כנקמה על בגידתה.
המקורות על הווירוס ועל אליזבת גרין נחשפים בהדרגה במהלך העלילה: בשנת 1969 הממשלה ביצעה בדיקות על הווירוס באתר ניסוי בעיר "הופ" שבמדינת איידהו.
במהרה, כל תושבי העיר נדבקו בווירוס.
גרין, תושבת העיר שנדבקה בווירוס הייתה שונה מהנדבקים האחרים כיוון שגופה קיבל לתוכו את הווירוס ושינה את הקוד הגנטי שלה, מה שעזר לה לשלוט על תושבי העיר שנדבקו כדי שילחמו בצבא.
כל תושבי העיר שנדבקו בווירוס נטבחו על ידי חיילי הצבא, אך רק גרין ובנה (ששם הקוד שקיבל היה "פריה") שרדו והממשלה ביצעה עליהם ניסויים.
בעזרת דגימות הדם של גרין, קבוצה של מדעני Gentek ובראשם אלכס מרסר יצרו את הזן הנוכחי של הווירוס.
אלכס מצליח לגלות מי הוא: Blackwatch הפסיקו את שיתוף הפעולה עם Gentek בגלל שמישהו הפיץ מידע על הווירוס וציוו לחסל את כל הפרויקטים והאישים הקשורים לווירוס.
למרות זאת, אלכס סירב פקודה וברח עם דוגמית מהוירוס, אך הצבא איתר אותו בתחנת פנסילבניה.
בתחנה, אלכס, שהוקף על ידי חיילים רבים שחרר את הווירוס לחופשי והחל בהדבקה המונית.
שניות לאחר מכן הוא נורה על ידי החיילים.
הווירוס חדר אל גופו של אלכס דרך הפצע הפתוח שיצר הקליע, הצליח לשחזר את גופו של אלכס ברמה המולקולרית והעניק לו כוחות על.
במהלך המשחק אדם המשרת בתפקיד גבוה בצבא בשם "המתקשר" ("The Caller") יוצר קשר עם אלכס ומציע הפסקת אש במטרה לעצור את הווירוס.
תוכניתם היא להיכנס לאחד "הקנים" (מבנים תת-קרקעיים בהם מפלצות הנגועות בווירוס מתרבות ומתפתחות) במטרה לפוצץ אותו ולהעלות את גרין לפני השטח.
התכנית מצליחה ואלכס מצליח להרוג ולספוג אותה.
בזכרונותיה מתגלה לאלכס שגנרל רנדל מתכנן להשמיד את ניו יורק בעזרת נשק גרעיני כמוצא אחרון.
בעזרתו של "המתקשר", שמתברר להיות דניאל קרוס עצמו, אלכס חודר אל נושאת המטוסים "רייגן" על מנת לעצור את רנדל.
לאחר הקרב, אלכס סופג את רנדל ומתברר שהצייד העליון שרד את הקרב מול אלכס והשתנה לדניאל קרוס (אותו הוא ספג קודם לכן "מחוץ למסך").
הצייד העליון תוקף את אלכס ורוצה לספוג אותו במטרה לצבור מספיק כוח כדי לשרוד את הפצצה הגרעינית.
אלכס הורג את הצייד העליון ומטיס את הפצצה לכיוון האוקיינוס האטלנטי בעזרת מסוק.
כשהפצצה מתפוצצת היא פוגעת גם באלכס, אך הוא שורד את עוצמת הפיצוץ (לאחר שספג עורב במטרה לחדש את גופו) וחוזר למנהטן.
במהלך כתוביות הסיום, התקשורת מודיעה שצבא ארצות הברית הצליח להשתלט על הווירוס ולעצור את גל ההדבקה.
אחד הסנטורים מארצות הברית מספר לתקשורת שהתקרית עם הווירוס היא תוצאה של לוחמה ביולוגית וגרעינית, מבטיח להעמיד לדין את האחראים.
אלכס, שהצליח לגלות מי הוא, מצהיר שכעת "הוא הפך למשהו שפחות טוב מאנושי, אבל מצד שני למשהו חזק יותר".
לאחר הכתוביות, מנהטן חוזרת לעצמה ושאריות מהוירוס מושמדות לאט.
אלכס מביט על האירועים על גג מגדל בכיכר טיימס ומצהיר שהעבודה שלו לא נגמרה.
הכוח העיקרי של אלכס, הדמות הראשית היא היכולת שלו לשנות את גופו כדי שיתאים לצרכיו.
יחד עם יכולת זו יש באפשרותו "לספוג" אנשים וכך למלא את מד החיים, לקבל את צורתם, זיכרונותיהם ויכולותיהם.
לאחר שספג אדם הוא יכול לשנות צורה לאדם זה וכך להישאר אנונימי ולא לעורר חשד.
כוחו הפיזי של אלכס גדול והוא יכול לבצע פעולות גופניות שונות כמו ריצה מהירה, טיפוס על מבנים, דאייה באוויר ועוד.
אלכס יכול לשנות את ידיו לחמישה כלי נשק קרים כדי לתקוף או כדי להגן על עצמו.אלכס יכול להשתנות לשם התקפה:
blade - חרב חדה, חרב זו מאפשרת לאלכס לשסע את אויביו.
claws - טפרים דמויי נמר, המאפשרים לו לתקוף במהירות ובחוזקה יחד עם האפשרות של הוצאת דוקרנים מן הרצפה.
hammerfist - אגרופים דמוי פטיש המאפשרים לו למחוץ את אויביו.
whipfist - שוט שצומח לאלכס מהיד המאפשר לו לתפוס אובים מרחוק ולמשוך אותם אליו, בנוסף גם לתקוף מרחוק ולשסע מרחוק וגם לפגוע במטוסים.
musclemass - שרירים המגבירים לאלכס את הכוח שבידיו, מה שמאפשר לו לבצע פעולות ברוטליות וכואבות.
tendrils - שתי ידיים נמתחות שנתפסות בדברים ומושכות אל אלכס את החפצים שמסביב והדברים פוגעים במה שכיוונו, כוח זה דומה לג'לי קשה בצבע אדום ושחור.
אלכס יכול להשתנות לשם הגנה:
shield - אלכס יכול לשנות את ידו השמאלית למגן מפני מתקפות ישירות או בליסטיות.
armor - אלכס יכול לכסות את כל גופו בשריון המקטין נזק שנגרם לו, אך מגביל את תנועותיו מבחינה פיזית ומקטין את יכולתו לבצע פעולות מסוימות.
את השדרוגים והפעולות השונות ניתן להשיג במהלך עלילת המשחק, או לקנות באמצעות נקודות שצוברים במהלך המשחק.
אלכס יכול להשתמש בראיה תרמית על מנת לזהות אויבים נגועים בווירוס המתפשט באזור מנהטן.
הוא יכול להשתמש גם ברכבים שונים כגון טנקים ומסוקים, ובנשקים שנפלו מאויבים שהרג, כגון רובים, משגרי טילים ומטולי רימונים.
כאשר אלכס שואב מספר מסוים של אנשים ושומר על מד החיים, הוא יכול להגיע למצב שנקרא Critical Mass, ואז יש באפשרותו לשחרר מתקפה חזקה במיוחד.
ב-15 באפריל 2008, 6 חוברות קומיקס שוחררו תחת DC Comics.
עלילת הקומיקס משמשת כפריקוול לאירועי המשחק ומספרת על היווצרות הווירוס וחושפת אור על דמויות שונות ובהן אליזבת גרין.
האתר Metacritic העניק למשחק ציון של 79/100 לגרסאות המחשב והפלייסטיישן 3 ו-78/100 לגרסת ה-Xbox 360.
בשנת 2012 שוחרר משחק המשך בשם "Prototype 2" העוקב אחר פרוטוגניסט חדש בשם ג'יימס הלר, חייל בצבא ארצות הברית שרוצה לנקום באלכס מרסר (שכעת משמש כאנטגוניסט המשחק) על הרג משפחתו.
ps, קיצור של process status, היא פקודה במערכות הפעלה יוניקס ודמויות יוניקס, המציגה מידע על התהליכים במערכת.
הפקודה הייתה כבר חלק מהגרסה השישית של יוניקס והיא כיום חלק מכמעט כל מערכת דמוית יוניקס ומתקן POSIX.
(במערכות GNU/Linux היא חלק מהחבילה procps).
קשורה אליה הפקודה top, המציגה את התהליכים במערכת ברשימה שמתעדכנת מדי פרק זמן.
לאחר הקלדת הפקודה ps ללא תוספת ארגומנטים כלל, יוצג מידע בסיסי על התהליכים במסוף הנוכחי.
הצגת כל התהליכים שפועלים כמשתמש-על (root), בתצוגה שעוצבה על ידי המשתמש.
צירוף הפקודה grep מאפשרת להציג מידע על תהליך יחיד, למשל את מזהה התהליך.
השימוש ב pgrep מפשט את הדוגמה הקודמת, ומונע אפשרות של מרוץ תהליכים.
כותרת העמודה המידע המוצג %CPU איזה חלק של המעבד מנוצל על ידי התהליך %MEM בכמה זיכרון התהליך משתמש ADDR כתובות הזיכרון של התהליך C או CP השימוש במעבד ומידע על התזמון COMMAND שם התהליך, כולל הארגומנטים ל פקודה, אם היו.
ללא כל דגל מופיע פלט ה-ps בתבנית מצומצמת שמציגה את התהליכים של המשתמש הפועלים באותו מסוף.
התהליכים מוצגים בשורות נפרדות, שורה לכל תהליך.
בכל שורה רשום מזהה של תהליך, המסוף, זמן הריצה הכולל והפקודה שהפעילה אותו.
ניתן להוסיף דגלים שונים כדי להציג מידע רב יותר.
במערכות הפעלה המממשות את התקנים של SUS ו-POSIX, ps פועלת לרוב עם הדגלים ef-, כאשר "e-" בוחר להציג את כל (every) התהליכים, ו-"f-" בוחר שיוצג כל המידע האפשרי (full).
דגל נפוץ נוסף במערכות כאלו הוא l-, שמצין פורמט תצוגה ארוך (long).
מסיבות היסטוריות, רוב המערכות שנגזרות מ BSD לא תומכות בדגלים שנקבעו ב-SUS וב-POSIX בגלל התנגשויות.
למשל, הדגל "e" או "e-" יציג משתני סביבה.
במערכות כאלו, לרוב ps רצה עם הדגלים הלא תקניים aux, כאשר "a" מציגה את כל (all) התהליכים במסוף, כולל אלו של משתמשים אחרים.
"x" מציג את כל התהליכים ללא מסוף שליטה ו-"u" (user) מוסיף עמודה של המשתמש השולט בתהליך.
להתאמה מרבית, אין שימוש בתו "-" לפני הצירוף "aux".
"ps auxww" מספקת מידע מלא על כל תהליך, כולל כל הפרמטרים בשורת הפקודה.
Proud (בעברית: גאה) הוא שיר שנכתב על ידי רוברט ביבליוב, דראקו דימיטרוב, לזאר סווטקובסקי ובוצע על ידי תמרה טודבסקה.
השיר ייצג את מקדוניה הצפונית באירוויזיון 2019 בתל אביב, ישראל.
Prove You Wrong הוא סינגל שהוקלט על ידי המוזיקאית שריל קרואו, ביחד עם סטיבי ניקס והזמרת-יוצרת האמריקאית מארן מוריס, מתוך אלבום האולפן האחד עשר של קרואו, Threads.
השיר יצא לאור ב-5 ביוני 2019, על ידי חברת התקליטים ביג מאשין רקורדס, כסינגל השלישי מתוך האלבום.
השיר הגיע למקום ה-33 במצעד הקאנטרי איירפליי.
השיר נכתב על ידי שריל קרואו, אל אנדרסון ולסלי סטצ'ר והופק על ידי סטיב ג'ורדן.
מגזין המוזיקה רולינג סטון סקר את השיר באופן מורחב, תוך שכינה אותו כ-"שיר שכל אחד צריך לשמוע" וזאת, תוך שהפנה כלפיו ביקורת חיובית מאוד.
בהמשך, פורסם סיקור מורחב נוסף על השיר מטעם המגזין.
מדינה תאריך יציאה פורמט חברת תקליטיםמקורעולם 5 ביוני 2019הזרמת מוזיקה • הורדה דיגיטליתביג מאשין
פרובידנט פיננסים היא חברה בריטית המספקת שירותי סליקה, הנפקת כרטיסי אשראי ופתרונות אשראי.
נכון לשנת 2020 מעסיקה החברה כ-4,800 עובדים, בעלת כ-2,300,000 לקוחות ונסחרת בבורסה לניירות ערך בלונדון.
מטה החברה הראשי נמצא בעיר ברדפורד, מחוז מערב יורקשייר, בריטניה.
החברה הוקמה בשנת 1880 על ידי ג'ושוע קלי וודילוב (Joshua Kelley Waddilove) במטרה לספק שירותים פיננסיים ופתרונות אשראי במחירים הוגנים.
בשנת 1962, החלה להיסחר בבורסה לניירות ערך בלונדון.
בשנת 2002, הקימה את ונקוויס בנק (Vanquis Bank), המנפיקה ומתפעלת כרטיסי אשראי של ויזה ושירותי איגרות חוב.
בשנת 2012, רכשה את חברת סאטוסמה (Satsuma), המספקת פתרונות אשראי מקוונים.
בשנת 2014, רכשה את חברת מניבארן (Moneybarn), המספקת שירותי מימון ופתרונות אשראי ללקוחות פרטיים, תמורת כ-120 מיליון פאונד.
בחודש פברואר 2018, מונה מלקולם לי מאי (Malcolm Le May) למנכ"ל החברה.
"Provenza" (בעברית: " פרובאנס") הוא שיר שהוקלט על ידי הזמרת-יוצרת הקולומביאנית קרול ג'י.
השיר יצא לאור ב-22 באפריל 2022, על ידי חברת התקליטים יוניברסל מיוזיק לטין אנטרטיינמנט, כסינגל ראשון מתוך האלבום Mañana Será Bonito.
הוא נכתב על ידי ג'י, דניאל אחוואריה וקווין קרוז.
השיר נכתב על ידי קרול ג'י, דניאל אחוואריה וקווין קרוז והופק על ידי אווי און דה דראמס שעבד עם קרול ג'י על שירים ולהיטים שונים שהוציאה במהלך הקריירה שלה.
קרול ג'י ביצעה את "Provenza" בשידור חי בפסטיבל המוזיקה והאמנויות של עמק קואצ'לה ב-24 באפריל 2022 ובפעם השנייה ב-25 באפריל 2022.
הווידאו קליפ הרשמי של השיר פורסם ב-22 באפריל 2022 בשידור חי והועלה לערוץ היוטיוב הרשמי של קרול ג'י.
הוא בוים על ידי במאי הווידאו הקליפים פדרו ארטולה.
לאורכו של הקליפ, קרול ג'י נוסית במכונית צהובה (זו המוצגת בעטיפת הסינגל) ברחבי ארצות הברית.
נכון למרץ 2025, מונה הצפיות של הקליפ עומד על למעלה ממיליארד צפיות.
אזורתאריך יציאהפורמטחברת תקליטיםמקורעולם22 באפריל 2022הזרמת מוזיקה • הורדה דיגיטליתיוניברסל לטין
Prototype 2 (בתרגום חופשי לעברית: אב-טיפוס 2) הוא משחק וידאו מסוגות פעולה ועולם פתוח שפותח על ידי האולפן הקנדי Radical Entertainment והופץ בשנת 2012 על ידי חברת Activision.
המשחק משמש כהמשך למשחק Prototype משנת 2009. המשחק הוכרז לראשונה בטקס Spike VGA-Awards בשנת 2010. גרסאות הפלייסטיישן 4 וה-Xbox One שוחררו ב-14 ביולי 2015 יחד עם אוסף המאגד את שני המשחקים ושמו Prototype Biohazard Bundle.
המשחק מציג פרוטגוניסט חדש בשם ג'יימס הלר, ששם לעצמו מטרה להרוס את וירוס ה-Blacklight ולהרוג את אלכס מרסר (הפרוטגוניסט מהמשחק הקודם) לאחר שהאחרון רצח את אשתו ובתו.
למרות שהמשחק היה בראש טבלת המכירות לזמן קצר, החברה שיצרה את המשחק סבלה מהפסדים כספיים לאחר יצירתו.
כמו אלכס מרסר, ג'יימס הלר (הפרוטוגניסט של המשחק הנוכחי) מסוגל לשנות את גופו ולספוג אנשים על מנת לקבל את זכרונותיהם, כישוריהם והופעתם.
מערכת ספיגת בני האדם קיבלה שדרוג מכיוון שחיילי הצבא במשחק מתמקמים באזורים שונים בניו יורק (כל אזור בעל רמת סיכון אחרת, בהתאם לכמות המפלצות בו) ולכן כישוריהם בהתאם.
לדוגמה, אם השחקן יספוג חייל שנמצא באזור הצהוב (אזור עם דרגת סיכון בינונית), האזרחים החיים באזור ינסו להימנע ממנו.
כדי למנוע מהשחקן להגיע למצב שבו הוא מוקף באויבים בלי יכולת הוגנת להילחם, הומצאה מערכת הגורמת לג'יימס "להתגלגל" לצדדים ובכך להימנע ממתקפות אויביו, בנוסף לדמויות ללא שחקן בעלות בינה מלאכותית משופרת יותר.
ג'יימס יכול להשתמש בנשקים חמים שונים אותם הוא מוצא ברחבי מפת המשחק, לדוגמה, ג'יימס יכול להוציא תותח מהטנק אליו הוא מחובר ולירות בו בחופשיות.
ג'יימס יכול גם להתגנב ולהזריק לגופם של בני אדם כגון חיילי Blackwatch את הווירוס, בכך להפוך אותם "לפצצות ביולוגיות" שמתפוצצות והורגות את האויבים מסביבם.
כמו לאלכס, גם לג'יימס יש כוח וזריזות על אנושיים המאפשרים לו לקפוץ למרחקים עצומים, לרוץ במהירות על משטחים אנכיים ועל קירות וכן לדאות באוויר.
בנוסף לאלו, ג'יימס מצויד במעין סונאר תרמי המאפשר לו למצוא את האנשים שהוא מחפש בעזרת חום גופם (מה שמחליף את המערכת לפיה האדם המבוקש מופיע במפה עם אייקון מעל ראשו).
השדרוגים במשחק מופיעים כמוטציות אותן הלר מקבל בעת עליית רמות או בספיגה של מפלצות בעלות יכולות מיוחדות (כגון מפלצת שמנה בעלת זרועות ענקיות שספיגתה מעניקה להלר אגרופנים) ולשחקן יש אפשרות לבחור באילו שדרוגים הוא רוצה להתמקד בכל זמן נתון.
כדי לסייע לשחקנים, יוצרי המשחק הוסיפו לג'יימס יכולת ההופכת את זרועותיו למעין זרועות נמתחות איתן הוא מסוגל למשוך אליו אויברים רחוקים וכן לזרוק חפצים על חפצים אחרים (לדוגמה, לזרוק מכונית על טנק).
שחקנים יוכלו לבתר את אויביהם, יכולת שהופכת לשימושית בהדרגה ככל שהשחקן משפר אותה.
המשחק מציג מגוון דרכים להרוג אויבים כגון לזרוק עליהם רכבים, עריפת ראשיהם, שימוש בכוחות שינוי הצורה שלו או בקרב פנים מול פנים בעזרת אגרופים.
מערכת הספיגה גם השתנתה וכעת במקום "לתפוס" דמות ולהבהיל את האנשים מסביב, ג'יימס יכול להתגנב מאחורי הדמות ולספוג אותה בשקט מבלי שאף אחד רואה.
יכולת זאת מסייעת לו להתגנב לבסיסים של Blackwatch ולספוג את מטרותיו מבלי להפעיל את האזעקות בבסיס.
במשחק הנוכחי, ג'יימס מקבל יכולת לשלוט על קבוצת מפלצות ולגרום להם לתקוף את מי שיחפוץ.
במקום להיחשף לאירועים במפה שיובילו את השחקן למשימות צד, ג'יימס יכול לפרוץ לטרמינלים ברשת של Blacklight ודרכם לקבל משימות משנה שמרחיבות את עלילת המשחק.
הצלחה במשימות אלו מרחיבות את עלילת המשחק ומעניקות לשחקן נקודות שדרוג נוספות לדמות.
עלילת המשחק מתרחשת בשנת 2009, שנה לאחר אירועי המשחק הקודם.
ג'יימס הלר הוא סמל בחיל הנחתים של ארצות הברית החוזר לניו יורק לאחר סבב לחימה בעיראק ומגלה שאשתו ובתו נהרגו.
הגילוי גורם לג'יימס לחזור לצבא ולהצטרף למאמציו להגן על העיר ניו יורק (שכעת קרויה NYZ - New York Zero) נגד וירוס ה-Blacklight שמשתולל ברחובות.
לקראת התחלת המבצע, ג'יימס מקבל תקציר אודות התקרית בהופ, איידהו ומרדפי הצבא אחר אלכס מרסר.
ג'יימס מוצא את אלכס, שכעת איבד את אמונו במין האנושי ומתעמת איתו, למרות ההפצרות ממפקדיו לסגת.
במהלך העימות, אלכס מדביק את ג'יימס בווירוס שמעניק לאחרון יכולות על אנושיות וג'יימס מאבד את הכרתו.
כשהוא מתעורר, ג'יימס מגלה שהוא כלוא במעבדה של תאגיד Gentek באזור הצהוב היכן שמדען בשם ד"ר אנטון קונינג וגנרל Blackwatch בשם קולונל דגלס רוקס עורכים עליו ניסויים.
לאחר שהוא בורח מהמעבדה, ג'יימס מתעמת עם אלכס שמספר לו שתאגיד Gentek ו-Blackwatch אחראיים להדבקה ההמונית ולרצח משפחתו של ג'יימס.
אלכס חושף בפני ג'יימס את תוכניתו להפיל את Blackwatch ואת Gentek ומציע לג'יימס לשתף עמו פעולה.
ג'יימס מפקפק בדבריו של אלכס, אך מסכים ולאחר מכן הולך לכומר השכונתי, האב לואיס גוארה על מנת לקבל עצה ועזרה.
בעזרת מידע שקיבל מהאב גוארה, הלר פורץ לטרמינלים של Blackwatch במטרה לחבל בתוכניתם וסופג אנשים שונים שקשורים ל-Blackwatch.
ג'יימס מוצא את ד"ר קונינג שמסביר לג'יימס שהוא לצדו וחושף את תוכנית "חיילי העל" של Blackwatch ששם הקוד שלה הוא "אוריון".
ג'יימס מנסה למנוע מהתכנית לצאת לפועל והורג את אחד מחיילי העל שקיבל את כוחותיו לאחר שדמו של ג'יימס הוזרק אליו.
לאחר שספג את אחד מהמדענים הראשיים בתוכנית, ג'יימס מגלה שד"ר קונינג צפה בו במטרה ללמוד אותו ואת חולשותיו.
ג'יימס, הזועם על בגידתו של ד"ר קונינג, מאתר אותו ובבואו להתעמת איתו הוא מגלה שגם לד"ר קונינג יש כוחות דומים לשלו ושהוא אחד מאותם "מפותחים" שנשתלו ב-Blackwatch על ידי אלכס.
לאחר שג'יימס ספג את קונינג, אלכס מספר לג'יימס על תוכניתו לגייס את ג'יימס למאמציו במטרה לשלוט בעיר יחד.
לאחר מכן, האב גוארה מראה לג'יימס סרטון בו רואים את אלכס משחרר את וירוס ה-Blacklight בשנית בתחנת פן (אותו המקום בו הוא שחרר את הווירוס לראשונה).
ג'יימס, שזועם על אלכס לאחר שהבין שהוא זה שהדביק את העיר, שם פעמיו לאזור הירוק במטרה לספוג את אחת מעוזרותיו של אלכס, אישה בשם סברינה גאלאווי.
ג'יימס מוצא את סברינה, שמסבירה לו שגם היא רוצה להפיל את אלכס והשניים מאחדים כוחות במטרה לעצור את אלכס ולהרוג אותו.
בעזרתה של סברינה, ג'יימס מגלה שאלכס מתכנן להדביק את כל העולם בווירוס בשם Whitelight, וירוס שתוכנן במקור כחיסון נגד וירוס ה-Blacklight, אך בעצם מהול בדמו של אלכס ובעזרתו אלכס מתכנן להפוך את כל יושבי העולם למודבקים "מפותחים" כחלק מותוכניתו.
אלכס, שמותש מכך שג'יימס מחבל בתוכניותיו, מתעמת איתו והשניים נלחמים.
אלכס מצליח להתגבר על ג'יימס בקלות, אך לא מצליח לספוג את ג'יימס לתוכו מכיוון שהחומר הגנטי בג'יימס לא מאפשר לו לעשות כן (מכיוון שבניגוד לאלכס, גופו של ג'יימס הוא היברידי ומכיל בתוכו גם תאים אנושיים וגם את הווירוס).
אלכס בורח וג'יימס מקבל שיחת טלפון מהאב גוארה לפיה נחיל של מודבקים מאיים להרוס את ביתו.
ג'יימס מגיע בזריזות לביתו של האב גוארה, אך מגלה שהוא מת.
ג'יימס משתמש בטלפון הסלולרי של האב גוארה כדי לדעת מי היא אשת הקשר שלו "אתנה".
אתנה מתבררת להיות דיינה מרסר, אחותו של אלכס ודיינה מסבירה לג'יימס שבתו, מאיה עדיין בחיים וג'יימס יוצא אל האזור האדום במטרה להצילה.
לאחר שג'יימס מונע מצבא ארצות הברית להפציץ את ניו יורק בעזרת נשק גרעיני בשנית, קולונל רוקס לוקח את מאיה כבת ערובה וכולא אותה במטה Gentek.
ג'יימס מצליח לספוג מפלצת בשם "הג'אגרנוט" ומקבל ממנה את היכולת לשלוט באופן זמני במפלצות ג'אגרנוט נוספות.
בעזרת היכולת החדשה וצבא המפלצות שברשותו, ג'יימס מצליח לשבור את דלת חדר הכספות בה מאיה כלואה ומשחרר אותה לחופשי.
ג'יימס מתעמת עם רוקס והאחרון חושף בפניו באמפתיה שגם לו יש בת ונותן לג'יימס ולבתו אישור לעזוב את העיר.
לפני שג'יימס לוקח את מאיה איתו, סברינה מגיעה וחוטפת אותה לאחר שהחליטה לבגוד בג'יימס ולעבוד עם אלכס.
ג'יימס מתעמת עם אלכס שוב והאחרון מספר לו על רצונו להדביק את אוכלוסיית העולם בווירוס ה-Whitelight במטרה לאחד את כל בני האדם לאורגניזם-על אחד ובכך למנוע קונפליקטים בין בני האדם ולהביא לשלום עולמי.
בעזרת החומר הגנטי הייחודי של מאיה, אלכס מקווה להפוך אותה "לאמא של העולם החדש".
אלכס סופג לתוכו את סברינה ושני מפותחים נוספים במטרה להעצים את כוחו ולאחר מכן נלחם בג'יימס.
ג'יימס מנצח וסופג את אלכס.
לאחר מכן ובזכות כוחותיו המוגברים (שקיבל לאחר שספג את אלכס), ג'יימס מצליח לחסל את וירוס ה-Blacklight ואת המפלצות בעיר.
המשחק מסתיים כשג'יימס, מאיה ודיינה מביטים על העיר ודיינה שואלת מה עליהם לעשות עכשיו.
טרם יציאת המשחק, האולפנים הכריזו על שירות בשם רד-נט (Rednet) שמציעה לשחקן אירועים שבועיים, יכולות חדשות לשחקן ואתגרים.
כשהמשחק יצא, אלו שקנו אותו בהזמנה מראש וכן אלו שקנו עותק חדש, קיבלו איתו 55 תוספות DLC (חבילות הרחבה בתשלום) ללא תשלום.
ה-DLC כללו אתגרים חדשים עבור השחקן, יכולות חדשות, תוספות לאווטאר המשתמש בקונסולת ה-Xbox 360 וערכות נושא עבור הפלייסטיישן 3. בנוסף השחקנים קיבלו גם סרטונים שמציגים את תהליך העבודה על המשחק.
במטרה לא לבלבל את השחקנים, האולפנים הכריזו שהמשימות במשחק לא קשורות לעלילתו הראשית.
55 התוספות יצאו למשחק באופן שבועי בין התאריכים 24 באפריל ועד ל-7 ביוני.
התכנים שהתקבלו במשחק זמינים עבור השחקנים ללא הגבלה.
כדי שהתוכן יהיה יותר משתלם, האולפנים הצהירו שהתוכן זמין לכל פרופיל בקונסולה בה מותקן המשחק.
כמו במשחק הקודם, אולפני Radical Entertainment יצרו שלוש חוברות קומיקס המגשרות על הפער בין עלילת המשחק הראשון לשני.
החוברות הופצו על ידי חברת Dark Horse Comics.
החוברת הראשונה נקראה "העוגן" ובעלילתה, אלכס הכחיד את הווירוס באפריקה, מקסיקו ורוסיה ולאחר מכן החל לטייל בעולם במטרה להבין האם הווירוס הפך אותו לאנושי, מגן האנושות או למשמידה.
אלכס מחליט שהוא מציל האנושות ומחליט להכחיד את האנושות הקיימת במטרה להתחיל עידן חדש נטול מלחמות וקונפליקטים בין בני האדם.
למרות זאת, אלכס מתאהב באישה שבוגדת בו ובעקבות החוויה אלכס מאבד את אמונו במין האנושי וחוזר לניו יורק במטרה לשחרר את הווירוס מחדש.
החוברת השנייה נקראה "ניצולים" מתמקדת בשוטר לשעבר בשם קונראד שמצטרף לאדם דתי בשם עמי לוין ולסטודנטית לאמנות בשם מרסי.
השלושה פוגשים בלוטננט ריילי המסכים לתת לקונראד לראות את אשתו בתנאי שהאחרון יסכים לעבוד עבור Gentek.
קונראד מסכים, מבלי לדעת שאשתו נהרגה והוא מצוות לפרויקט אוריון.
החוברת השלישית שנקראה "מבוך" מפגישה את ג'יימס הלר עם אדם בשם מייק מרקוס.
פיתוח המשחק החל מיד לאחר הצלחת המשחק הראשון ופיתוחו נמשך כשלוש שנים.
המשחק הוצג לראשונה בטקס Spike VGA-Awards בדצמבר, 2010. המשחק הפך למוקד עניין עיקרי במגזין הגיימינג האינטרנטי EGM בו הכותבים החלו לתהות לגבי עלילתו והדמויות שבו.
מבחינה גרפית, המשחק עבר שדרוג משמעותי ביחס לקודמו וכעת מציג בניינים, כלי רכב ומפלצות בצורה יותר מפורטת.
תסריטאי המשחק הוא דן ג'ולי.
המשחק נבנה בעזרת מנוע Titanium 2.0.
האתר Metacritic העניק לגרסת המחשב ציון של 76/100, לגרסת הפלייסטיישן 3 ציון של 79/100 ולגרסת ה-Xbox 360 ציון של 74/100.
stuartii) הוא חיידק גראם שלילי שנמצא בדרך כלל בקרקע, במים ובביוב.
ניתן להדגיר את Providencia stuartii בטמפרטורה של 37 מעלות צלזיוס באגר מזין או מרק מזין.
stuartii הוא המקור הגנומי לאנזים ההגבלה, PstI.
stuartii כושר תנועה באמצעות שוטונים (flagella), הוא אינו מייצר נבגים, אינו מתסיס לקטוז, הוא קטלאז חיובי ואוקסידאז שלילי.
הוא יכול לגדול גם בתנאים אנאירוביים ועל אגר ציטראט של סימון.
Providencia stuartii הוא המין הנפוץ ביותר בין מיני הפרובידנסיה המסוגל לגרום לזיהומים בבני אדם.
Providencia stuartii הוא פתוגן אופורטוניסטי שנצפה בחולים עם כוויות קשות או בחולים עם צנתרי שתן לטווח ארוך, מה שמציב סיכון גבוה יותר לזיהומי P.
stuartii יכולים לגרום לשלשול ילודים עקב זיהום P.
בבני אדם ניתן לבודד את P.
stuartii משתן (הנפוץ ביותר), צואה ודם, כמו גם מתרביות ליחה, עור ופצעים.
אלח דם שהוא תוצאה של P.
stuartii מגיע בעיקר ממקור דרכי השתן.
זוהי הסיבה השכיחה ביותר לתסמונת שקית שתן סגולה.
בבדיקה גופנית, זיהום בזרם הדם P.
stuartii קשור לחום, טכיקרדיה ויתר לחץ דם.
"Proud" הוא סינגל הסולו הראשון של הזמרת הבריטית, הת'ר סמול.
השיר יצא ב-8 במאי 2000 בהוצאת חברת התקליטים אריסטה רקורדס.
השיר נכתב על ידי הת'ר סמול ופיטר-ג'ון וטזה, והופק על ידי פיטר-ג'ון וטזה, סימון קלימה, סטיב דוברי ואולי מרלאנד.
השיר הופיע כסינגל המוביל של אלבום האולפן הראשון שלה, Proud.
נכון ליולי 2023, השיר הושמע למעלה מ-18 מיליון פעמים בספוטיפיי, ולמעלה מ-3 מיליון פעמים ביוטיוב.
ב-2000, השיר הופיע בסיקור ה-BBC על אולימפיאדת סידני.
ב-2005, השיר הופיע בסרטון תדמית של הממלכה המאוחדת עבור ההצעה לארח את האולימפיאדה ב-2012. לכבוד כך, הלהקה שבה חברה הת'ר סמול, אם פיפל, הוציאה את אלבום האוסף Ultimate Collection, שבה נכלל השיר.
בשל כך, השיר הופיע פעם נוספת במצעד הסינגלים הבריטי, כאשר הגיע בשיאו למקום ה-33.
כמו כן, השיר הופיע בתוכנית הסיטקום הבריטית, מירנדה , אשר בוצע על ידי סטיבי סאטון (שרה הדלנד).
בנוסף לכך, הת'ר סמול ביצעה את השיר בפרק הסיום של הסדרה.
ב-2019, השיר הופיע באופרת הסבון הבריטית, איסטאנדרס.
Proud הוא אלבום האולפן הראשון של הזמרת הבריטית, הת'ר סמול.
האלבום יצא לראשונה ב-28 ביוני 1999 בהוצאת חברת התקליטים אריסטה רקורדס.
האלבום הופק על ידי פיטר-ג'ון וטזה, סטיב דוברי, סימון קלימה ואולי מרלאנד.
ב-28 ביוני 2000 ו-27 בנובמבר 2002 יצאו מהדורות חוזרות של אלבום האולפן.